laion/Wikipedia-Exotic huggingface dataset:
צב נאוטרופי

צב נאוטרופי (שם מדעי: Chelonoidis) הוא סוג של צבים יבשתיים החיים בטבע באמריקה הדרומית ומכאן שמם. רבים ממיני הסוג נכחדו והם כוללים מינים גדולים כמו צב גלאפגוס - מהגדולים שבזוחלים המודרניים. משקלו של צב ענק יכול להגיע ל-400 ק"ג. הוא מצוי רק באיי גלאפגוס שבאוקיינוס השקט ומצוי בסכנת הכחדה. גם שאר המינים בסוג מגיעים לגדלים מרשימים. צב אדום-רגליים (Chelonoidis carbonaria) צב צ'אקו (Chelonoidis chilensis) צב צהוב-כפות (Chelonoidis denticulata) צב גלאפגוס (Chelonoidis nigra) תת-מין צב פינטה ענק (Chelonoidis nigra abingdonii) - נכחד Chelonoidis nigra becki Chelonoidis nigra chathamensis Chelonoidis nigra darwini Chelonoidis nigra denticulata Chelonoidis nigra duncanensis Chelonoidis nigra hoodensis Chelonoidis nigra porteri Chelonoidis nigra vicina מדיה וקבצים בנושא צב נאוטרופי בוויקישיתוף צב נאוטרופי, באתר ITIS (באנגלית) צב נאוטרופי, באתר NCBI (באנגלית) צב נאוטרופי, באתר האנציקלופדיה של החיים (באנגלית) צב נאוטרופי, באתר GBIF (באנגלית)
גאורג השני, נסיך ולדק ופירמונט

גאורג השני, נסיך ולדק ופירמונט (בגרמנית: George II Fürst zu Waldeck und Pyrmont; 20 בספטמבר 1789 - 15 במאי 1845), היה נסיך ולדק ופירמונט בין השנים 1813–1845. גאורג השני נולד ב-20 בספטמבר 1789 בוייל אם ריין לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג. בשנת 1813 מת אביו גאורג הראשון, נסיך ולדק ופירמונט, וגאורג השני עלה לשלטון במקומו. זמן קצר לאחר עלותו לשלטון נטש גאורג את בריתו עם נפוליאון, ושלח את צבאו להילחם לצד הקואליציה האנטי-צרפתית השישית. ב-28 בינואר 1814 העניק גאורג חוקה לנסיכות, ולפיה עיקר הכוח היה בידיו ופירמונט הפכה לחלק בנסיכות. בשנת 1815 צירף גאורג את הנסיכות לקונפדרציה הגרמנית, והידק את היחסים עם ממלכת פרוסיה. ב-19 באפריל 1816 נאלץ גאורג לתת חוקה חדשה לנסיכות, בעקבות התנגדויות ברחבי הנסיכות, ולפיה חזרה פירמונט להיות חלק נפרד בנסיכות, וכן העניקה לעם חלק בשלטון. בנוסף, גאורג הצליח בתקופה קצרה מעת עלותו בשלטון, לסלק את כל החובות שהיו לנסיכות מימי אביו ודודו. ב-26 ביוני 1823 התחתן גאורג בשאומבורג עם אמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו 5 ילדים. בשנת 1832 צירף גאורג את הנסיכות לאיחוד המכס הפרוסי, שהתרחב בהמשך לאיחוד המכס הגרמני, ובשנת 1842 יצר איחוד מטבעות עם פרוסיה. ב-15 במאי 1845 מת גאורג השני, ובנו גאורג ויקטור, נסיך ולדק ופירמונט עלה לשלטון במקומו. ב-26 ביוני 1823 התחתן גאורג השני עם אמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו 5 ילדים: אוגוסטה, נסיכת ולדק ופירמונט (1824–1893), התחתנה עם אלפרד, נסיך שטולברג-שטולברג יוזף, נסיך ולדק ופירמונט (1825–1829) הרמינה, נסיכת ולדק ופירמונט (1827–1910), התחתנה עם אדולף הראשון, נסיך שאומבורג-ליפה גאורג ויקטור, נסיך ולדק ופירמונט (1831–1893) וולארד, נסיך ולדק ופירמונט (1833–1867) מדיה וקבצים בנושא גאורג השני, נסיך ולדק ופירמונט בוויקישיתוף גאורג השני, נסיך ולדק ופירמונט (בגרמנית)
יוסף רפאל עוזיאל

הרב יוסף רפאל עוזיאל (1829 – 1894) היה ראש ישיבה, שד"ר ואיש ציבור, ממייסדי שכונת אהל משה בירושלים, נשיא וראש ועד העדה הספרדית, ראש השוחטים ואב בית הדין של העדה בעיר. נולד בירושלים בשנת 1829 (ה'תקפ"ט) לרב יצחק חיים עוזיאל, בן למשפחת רבנים שמוצאה בספרד ולדונה בדהב מסלוניקי, בת למשפחה שמוצאה מסרגוסה שבספרד. בשנת 1851 (ה'תרי"א) נסע יחד עם אביו כשד"ר בשליחות כוללות הספרדים בירושלים לערי טורקיה, וחזר לירושלים בשנת 1852 (ה'תרי"ב). בשנת 1859 (ה'תרי"ט) יצא שוב כשד"ר בשליחות כוללות העיר לערי עיראק, ולאחר ששב משליחותו התיישב בירושלים, והתמסר לפעילות ציבורית. התחתן עם רבקה בתו של הרב נסים שמואל יהודה ארוואץ, מדייני ירושלים. לפרנסתו עבד כראש השוחטים של העדה הספרדית בעיר, וכל ספק בשחיטה ובטרפות הופנה אליו להכרעה. במקביל שימש כחבר בית הדין של העדה בעיר לצד הרב יוסף יהושע קאריו והרב חיים נסים ברוך. בהמשך כיהן כנשיא וכאב בית הדין. שימש כנשיא וראש ועד העדה הספרדית בעיר, תרם רבות לייסוד שכונת אהל משה בעיר, ועמד בראש ישיבת "פיריירה" שייסדה משפחת עשירים מצרפת. בביתו גידל יתומים רבים, שימש להם כאפוטרופוס, וסייע רבות בניהול רכושם. ביניהם הרב יצחק בדהב שהיה בן דודו, והרב יוסף מרדכי הלוי. בחייו שיכל שני בנים. בנו משה יהודה נפטר בחייו, בלידת בנו יחזקאל נפטרה אשתו הראשונה, ובגיל 13 נפטר גם הבן. בסוף ימיו נישא בשנית לשרה בת הרב משה חזן, ויחד נולדו להם בנים ובנות נוספים. הלך לעולמו ב-19 באפריל 1894 (י"ג בניסן ה'תרנ"ד) לאחר מחלה, ונקבר בהר הזיתים. אחיו היה הרב משה יהודה עוזיאל ("בכור עוזיאל") שנמנה עם רבני ירושלים, ונפטר בעודו צעיר בי"ב בשבט ה'תרי"ב. חידושיו פורסמו בספר "איש צעיר" של הרב יוסף רפאל. בנו הגדול מנישואיו השניים היה הרב בן ציון מאיר חי עוזיאל, ובנו נסים עוזיאל היה מנהל בנק "אנגלו פלשתינה" (לימים בנק לאומי") ביפו ובדרום תל אביב, נשיא לשכת הבונים החופשיים "מוריה" בעיר, חבר ברוטרי ביפו ובהתאחדות בני היישוב בא"י. אחד מתלמידיו היה הרב שמואל בנימין בכר, נשיא בית הדין הרבני של בולגריה. איש צעיר - דרושים, ירושלים ה'תרל"ה משפחת עוזיאל בירושלים, בספר זיכרון לחובבים הראשונים, באתר HebrewBooks יוסף רפאל עוזיאל, באתר "החכם היומי" יוסף רפאל בן יצחק חיים עוזיאל, דף שער בספרייה הלאומית דוד תדהר (עורך), הערך הרב יוסף רפאל טראגאן, עמ' 226 דוד תדהר (עורך), "משה יהודה עוזיאל", באנציקלופדיה לחלוצי הישוב ובוניו, כרך יא (1961), עמ' 3843
גאורג הראשון, נסיך ולדק ופירמונט

גאורג הראשון, נסיך ולדק ופירמונט (בגרמנית: George I Fürst zu Waldeck und Pyrmont; 6 במאי 1747 - 9 בספטמבר 1813), היה נסיך ולדק ופירמונט בין השנים 1812–1813. גאורג הראשון נולד ב-6 במאי 1747 בארולזן לקרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן. בשנת 1763 מת אביו קרל אוגוסט, נסיך ולדק ופירמונט, ואחיו פרידריך קרל אוגוסט, נסיך ולדק ופירמונט עלה לשלטון במקומו. ב-12 בספטמבר 1784 התחתן גאורג באוטרוויש עם אוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג, ממנה נולדו לו 13 ילדים. בשנת 1805 קיבל גאורג מאחיו פרידריך קרל אוגוסט את נסיכות פירמונט, ובשנת 1807 הצטרפה הנסיכות לקונפדרציה של הריין. בשנת 1812 מת אחיו פרידריך קרל אוגוסט, וגאורג עלה לשלטון במקומו, ואיחד בחזרה את שתי הנסיכויות. ב-9 בספטמבר 1813 מת גאורג הראשון, ובנו גאורג השני, נסיך ולדק ופירמונט עלה לשלטון במקומו. ב-12 בספטמבר 1784 התחתן גאורג עם אוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג, ממנה נולדו לו 13 ילדים: כריסטיאנה, נסיכת ולדק ופירמונט (1787–1805) קרל, נסיך ולדק ופירמונט (1788–1795) גאורג השני, נסיך ולדק ופירמונט (1789–1845) פרידריך, נסיך ולדק ופירמונט (1790–1828) כריסטיאן, נסיך ולדק ופירמונט (1792–1795) אוגוסטה, נסיכת ולדק ופירמונט (1793–1794) יוהאן, נסיך ולדק ופירמונט (1794–1814) אידה, נסיכת ולדק ופירמונט (1796–1869), התחתנה עם גאורג וילהלם, נסיך שאומבורג-ליפה וולארד, נסיך ולדק ופירמונט (1798–1821) מתילדה, נסיכת ולדק ופירמונט (1801–1825), התחתנה עם אויגן, דוכס וירטמברג קרל כריסטיאן, נסיך ולדק ופירמונט (1803–1846) קרולינה, נסיכת ולדק ופירמונט (1804–1806) הרמן, נסיך ולדק ופירמונט (1809–1876) מדיה וקבצים בנושא גאורג הראשון, נסיך ולדק ופירמונט בוויקישיתוף גאורג הראשון, נסיך ולדק ופירמונט (באנגלית)
ג'יימס וורד-פראוס

ג'יימס וורד-פראוס (באנגלית: James Ward-Prowse; נולד ב-1 בנובמבר 1994) הוא כדורגלן אנגלי המשחק בנוטינגהאם פורסט ובנבחרת אנגליה בעמדת הקשר. וורד-פראוס נולד בעיר סאות'המפטון למשפחה של אוהדי הקבוצה המקומית. בגיל שמונה הצטרף לקבוצת הילדים של סאות'המפטון. באוקטובר 2011 ערך את הופעת הבכורה שלו בקבוצה הבוגרת במשחק מול קריסטל פאלאס, במסגרת גביע הליגה האנגלי. ב-7 בינואר 2012 הבקיע את שער הבכורה שלו בקריירה בניצחון 1–2 נגד קובנטרי סיטי במסגרת הסיבוב הרביעי של גביע ה-FA. במאי 2012 חתם על חוזה מקצועי בקבוצה ביחד עם עוד שלושה שחקני נוער נוספים: ג'ק סטפנס, לוק שו וקאלום צ'יימברס. ב-19 באוגוסט 2012 ערך את הופעת הבכורה שלו בפרמייר ליג בהפסד 2–3 למנצ'סטר סיטי במחזור הפתיחה של העונה. בנובמבר 2012 חתם על חוזה לחמש שנים במועדון. בעונת 2013/2014 מונה מאוריסיו פוצ'טינו לאימון סאות'המפטון. תחת פוצ'טינו הוא זכה ליותר הזדמנויות ורשם עד סיום העונה 34 משחקי ליגה. ב-20 בספטמבר 2014 שבר את רגלו במשחק הליגה נגד סוונסי סיטי ונעדר כחודשיים וחצי מהמגרשים. בינואר 2015 חתם על חוזה חדש לחמש וחצי שנים בסאות'המפטון. ב-11 באפריל 2015 הבקיע את שער הליגה הראשון שלו בניצחון 0–2 נגד האל סיטי. ב-2 במאי 2015 הורחק לראשונה בקריירה לאחר עבירה על ג'רמיין דפו, שחקנה של סנדרלנד. ז'ורדי גומס הבקיע את שער הניצחון עבור סנדרלנד מאותה עבירה. ב-3 באוקטובר 2015 רשם את הופעתו ה-100 בפרמייר ליג במדי סאות'המפטון והפך לכדורגלן הרביעי בהיסטוריה שעושה זאת. ב-16 בינואר 2016 הבקיע צמד בניצחון 0–3 נגד וסט ברומיץ' אלביון. ב-13 במאי 2016 חתם לשש שנים במועדון. ב-14 באוגוסט חתם לשלוש שנים בווסטהאם יונייטד. ערך את הופעת הבכורה שלו ב-20 באוגוסט נגד צ'לסי ובישל פעמיים בניצחון 1–3. משחק אחד לאחר מכן המשיך עם הכושר הטוב כשכבש נגד ברייטון בניצחון 1–3. ב- 30 באוגוסט 2024 הושאל לנוטינגהאם פורסט לעונה אחת. וורד-פראוס שיחק בכל הנבחרות הצעירות של אנגליה. ב-16 במרץ 2017 זומן לראשונה לסגל הנבחרת הבוגרת לקראת משחק ידידות נגד גרמניה והמשחק נגד ליטא במסגרת מוקדמות מונדיאל 2018. ב-23 במרץ 2017 ערך את הופעת הבכורה שלו בנבחרת בהפסד 0–1 לגרמניה. ב-25 במרץ 2021 כבש שער בכורה בניצחון 0–5 על סן מרינו. מדיה וקבצים בנושא ג'יימס וורד-פראוס בוויקישיתוף ג'יימס וורד-פראוס, ברשת החברתית אקס (טוויטר) ג'יימס וורד-פראוס, באתר Transfermarkt ג'יימס וורד-פראוס, באתר Soccerway ג'יימס וורד-פראוס, באתר BDFutbol ג'יימס וורד-פראוס, באתר WorldFootball.net ג'יימס וורד-פראוס, באתר National Football Teams ג'יימס וורד-פראוס, באתר FootballDatabase.eu מיכאל יוכין‏, שחק אותה כמו בקהאם: ג'יימס וורד פראוס מדהים את אנגליה בכדורים הנייחים, באתר וואלה, 22 בינואר 2022 "'Buzzing to be here': James Ward-Prowse seals £30m West Ham move". The Guardian. 2023-08-14. ISSN 0261-3077. נבדק ב-2023-08-14.
אידה, נסיכת ולדק ופירמונט

אידה, נסיכת ולדק ופירמונט (בגרמנית: Ida Prinzessin zu Waldeck und Pyrmont; 26 בספטמבר 1796 - 12 באפריל 1869), הייתה בתו של גאורג הראשון, נסיך ולדק ופירמונט ואשתו של גאורג וילהלם, נסיך שאומבורג-ליפה. אידה נולדה ב-26 בספטמבר 1796 ברהודן לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג. ב-23 ביוני 1816 התחתנה אידה עם גאורג וילהלם, נסיך שאומבורג-ליפה, ממנו נולדו לה 9 ילדים. בשנת 1860 מת בעלה גאורג וילהלם, נסיך שאומבורג-ליפה, ובנה אדולף הראשון, נסיך שאומבורג-ליפה עלה לשלטון במקומו, וב-12 באפריל 1869 מתה אידה בזמן שהותה בצרפת. ב-23 ביוני 1816 התחתנה אידה עם גאורג וילהלם, נסיך שאומבורג-ליפה, ממנו נולדו לה 9 ילדים: אדולף הראשון, נסיך שאומבורג-ליפה (1817–1893), התחתן עם הרמינה, נסיכת ולדק ופירמונט מתילדה, נסיכת שאומבורג-ליפה (1818–1891), התחתנה עם אויגן, דוכס וירטמברג אדלהייד, נסיכת שאומבורג-ליפה (1821–1899), התחתנה עם פרידריך, דוכס שלזוויג-הולשטיין-זונדרבורג-גליקסבורג ארנסט, נסיך שאומבורג-ליפה (1822–1831) אידה, נסיכת שאומבורג-ליפה (1824–1894) אמה, נסיכת שאומבורג-ליפה (1827–1828) וילהלם, נסיך שאומבורג-ליפה (1834–1906), התחתנה עם בטילדיס, נסיכת אנהלט-דסאו הרמן, נסיך שאומבורג-ליפה (1839) אליזבת, נסיכת שאומבורג-ליפה (1841–1926), התחתנה עם וילהלם, נסיך הנאו והורוביץ מדיה וקבצים בנושא אידה, נסיכת ולדק ופירמונט בוויקישיתוף אידה, נסיכת ולדק ופירמונט (בגרמנית) בנו מנישואים מורגנטיים של פרידריך וילהלם, הנסיך הבוחר מהסן
דייבי קלאסן

דייבי קלאסן (בהולנדית: Davy Klaassen; נולד ב-21 בפברואר 1993) הוא כדורגלן הולנדי המשחק באייאקס ובנבחרת הולנד בעמדת הקשר המרכזי. קלאסן התחיל את הקריירה שלו בכדורגל בקבוצות כדורגל מקומיות ובגיל 11 הצטרף לאקדמיה של אייאקס. ב-22 בנובמבר 2011 ערך קלאסן את הופעת הבכורה שלו בתיקו 0-0 נגד אולימפיק ליון במסגרת שלב הבתים של ליגת האלופות. 5 ימים לאחר מכן ערך קלאסן את הופעת הבכורה שלו בליגה במשחק נגד ניימכן כאשר נכנס כמחליף בדקה ה-81. 43 שניות לאחר שנכנס כמחליף כבש קלאסן את שער הבכורה שלו בקריירה. המשחק נגמר בניצחון 0–3 של אייאקס. את עונת 2013/2014 התחיל קלאסן בצעירי אייאקס מהליגה ההולנדית השנייה, אך עד מהרה הפך לשחקן הרכב בקבוצה הראשונה של המועדון. ב-7 בדצמבר 2013 הבקיע שלושער בניצחון 0–4 על נאק ברדה. בקיץ 2015 מונה קלאסן לקפטן לאחר עזיבתו של ניקלאס מויסאנדר. הוא הוביל את קבוצתו כקפטן לגמר הליגה האירופית 2017, בו נוצחה אייאקס 0–2 על ידי מנצ'סטר יונייטד. ב-15 ביוני 2017 חתם באברטון מהפרמייר ליג תמורת 23.6 מיליון פאונד. ב-27 ביולי ערך את הופעתו הבכורה בקבוצה בניצחון 0–1 על מ.פ.ק. רוז'ומברוק הסלובקית במוקדמות הליגה האירופית. בעונתו היחידה בקבוצה קלאסן ערך 7 הופעות ליגה. ב-27 ביולי 2018 חתם בורדר ברמן לארבע שנים תמורת 13.5 מיליון אירו. ב-5 באוקטובר 2020 חזר לאייאקס תמורת 11 מיליון אירו וחתם במועדון עד 2024. ב-1 בספטמבר 2023 חתם לשנתיים באינטר מילאנו. ב-17 בספטמבר 2024 חזר לאייאקס. ב-5 במרץ 2014 ערך קלאסן את הופעת הבכורה שלו בנבחרת הולנד במשחק ידידות נגד צרפת שנערך בסטאד דה פרנס, בו הפסידה הולנד 0–2. משחק זה הפך את קלאסן לכדורגלן ה-100 שרושם דקות בנבחרת הולנד בזמן שהוא משחק באייאקס. ב-31 במרץ 2015 הבקיע קלאסן את שער הבכורה שלו בנבחרת בניצחון 0–2 על נבחרת ספרד. נכלל בסגל נבחרת הולנד בטורניר מונדיאל 2022, וכבש את השער השני בניצחון על סנגל. אייאקס ליגת העל ההולנדית: 2011/2012, 2012/2013, 2013/2014, 2020/2021, 2021/2022 מגן יוהאן קרויף: 2013 הגביע ההולנדי: 2020/2021 אינטר מילאנו אליפות: 2023/2024 אישיים כישרון העתיד באייאקס: 2011 ספורטאי השנה של הילוורסום: 2013 כישרון העונה באייאקס: 2014 כישרון השנה בהולנד: 2014 כדורגלן השנה בהולנד: 2016 מדיה וקבצים בנושא דייבי קלאסן בוויקישיתוף דייבי קלאסן, ברשת החברתית פייסבוק דייבי קלאסן, ברשת החברתית אקס (טוויטר) דייבי קלאסן, ברשת החברתית אינסטגרם דייבי קלאסן, באתר Transfermarkt דייבי קלאסן, באתר Soccerway דייבי קלאסן, באתר BDFutbol דייבי קלאסן, באתר WorldFootball.net דייבי קלאסן, באתר National Football Teams דייבי קלאסן, באתר FootballDatabase.eu דייבי קלאסן חותם באייאקס VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
הרמינה, נסיכת ולדק ופירמונט

הרמינה, נסיכת ולדק ופירמונט (בגרמנית: Hermine Prinzessin zu Waldeck und Pyrmont; 29 בספטמבר 1827 - 16 בפברואר 1910), הייתה בתו של גאורג השני, נסיך ולדק ופירמונט ואשתו של אדולף הראשון, נסיך שאומבורג-ליפה. אידה נולדה ב-29 בספטמבר 1827 בארולזן לגאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג. ב-25 באוקטובר 1844 התחתנה הרמינה עם בן דודה אדולף, נסיך הכתר של שאומבורג-ליפה, ממנו נולדו לה 8 ילדים. בשנת 1860 מת חמיה גאורג וילהלם, נסיך שאומבורג-ליפה, ובעלה אדולף הראשון, נסיך שאומבורג-ליפה עלה לשלטון במקומו. בשנת 1866 הצטרפה נסיכות שאומבורג-ליפה בראשות בעלה אדולף לאוסטריה במלחמת אוסטריה–פרוסיה, אך לאחר תבוסת האוסטרים הצטרף אדולף בשנת 1867 לקונפדרציה הצפון-גרמנית. בשנת 1870 לחמו כוחות הנסיכות בראשות אדולף לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. בשנת 1893 מת בעלה אדולף, ובנה גאורג, נסיך שאומבורג-ליפה עלה לשלטון במקומו, וב-16 בפברואר 1910 מתה הרמינה בביתה בביקבורג. ב-25 באוקטובר 1844 התחתנה הרמינה עם בן דודה אדולף הראשון, נסיך שאומבורג-ליפה, ממנו נולדו לה 8 ילדים: הרמינה, נסיכת שאומבורג-ליפה (1845–1930), התחתנה עם מקסימיליאן, דוכס וירטמברג גאורג, נסיך שאומבורג-ליפה (1846–1911), התחתן עם מריה אנה, נסיכת סקסוניה-אלטנבורג הרמן, נסיך שאומבורג-ליפה (1848–1928) אמה, נסיכת שאומבורג-ליפה (1850–1855) אידה, נסיכת שאומבורג-ליפה (1852–1891), התחתנה עם היינריך העשרים ושניים, נסיך רויס-גרייץ אוטו, נסיך שאומבורג-ליפה (1854–1935), התחתן עם אנה פון קופן אדולף, נסיך שאומבורג-ליפה (1859–1916), התחתן עם ויקטוריה, נסיכת פרוסיה אמה, נסיכת שאומבורג-ליפה (1865–1868) מדיה וקבצים בנושא הרמינה, נסיכת ולדק ופירמונט בוויקישיתוף הרמינה, נסיכת ולדק ופירמונט (בגרמנית) הרמינה, נסיכת ולדק ופירמונט, באתר "Find a Grave" (באנגלית)
לילה טוב עם אסף הראל

לילה טוב עם אסף הראל הייתה תוכנית טלוויזיה סאטירית יומית/חצי-שבועית בהנחיית אסף הראל שעונתה הראשונה שודרה החל מינואר ועד יולי 2016 בערוץ 10, ועונתה השנייה שודרה מנובמבר 2016 ועד פברואר 2017. התוכנית הייתה תוכנית סאטירה לילית למבוגרים אשר שודרה בכל יום בחצות. התוכנית הייתה מבוססת על פורמט לייט נייט המקובל ברחבי העולם שבו המנחה מקריא מונולוג פתיחה בן מספר דקות בשידור חי ולאחר מכן משודרים מספר מערכונים מוקלטים. בהמשך התוכנית היו כמה פינות, העוסקות במגוון נושאים קומיים. באחת הפינות הופיע באופן קבוע הקומיקאי אורי גוטליב ובפינות אחרות הופיעו קומיקאים אחרים אשר גם כתבו את החומר בעצמם. התוכנית בולטת בפרובוקציות הרבות שביצע המנחה ובהן התייחסות רבה לכיבוש, הטרדה מינית וגזענות. פן מקורי של התוכנית הוא השתתפות הכותבים כשחקנים במערכונים וכן הזמנת אורח אמיתי לאולפן בכל תוכנית. בין הכותבים והמשתתפים בתוכנית נמנו: טל טירנגל, רות אלבז, ישי שלמון, אסף קפלנסקי, לאה לב, אורי גוטליב, גיה באר גורביץ', לירון וייסמן, עמית הרשקוביץ, גיא אדלר, ליאור אמסטרדמסקי, אמיר גליקמן, קארין כהן ועוד. מיד עם עלייתה לאוויר קיבלה התוכנית ביקורות טובות מכתבי הטלוויזיה ותגובות זועמות מקהל הצופים. ביולי 2016 החלו נגד התוכנית שני הליכי הפרה בהרשות השנייה לטלוויזיה ורדיו. פעם אחת בשל העלבה של ראש הממשלה בנימין נתניהו ופעם אחרת בשל העלבה של אחיו המנוח יוני נתניהו. בשל כך התוכנית סיימה את העונה הראשונה בטרם הזמן המתוכנן וירדה מן המסך למשך ארבעה חודשים עד נובמבר 2016. אז עלתה עונה שנייה של התוכנית במתכונת של שידור דו שבועי בכל יום ראשון ורביעי בשעה 22:00 בערוץ 10 ובגרסה מעט מרוככת ופחות נשכנית, עד אשר ירדה סופית מן המסך בפברואר 2017, הפעם עקב רייטינג נמוך. את מונולוג הפתיחה של תוכנית הסיום ניצל אסף הראל על מנת להעביר ביקורת נוקבת על מדיניות ישראל ברצועת עזה, העונש שהוטל על אלאור אזריה ואת יחס ארגוני הימין לעמותות השמאל - מה שגרר תגובות זועמות בישראל ותגובות אוהדות ברחבי העולם. "לילה טוב עם אסף הראל", במסד הנתונים הקולנועיים IMDb (באנגלית) "לילה טוב עם אסף הראל", במיזם "אישים" לתיעוד היצירה הישראלית לילה טוב עם אסף הראל: פרקים מלאים, באתר ערוץ 10 עידו ישעיהו‏, כבר מפרק הפתיחה: "לילה טוב עם אסף הראל" מפגינה זהות ומקוריות - וואלה תרבות, באתר וואלה, 4 בינואר 2016 סמדר שילוני, "לילה טוב עם אסף הראל": לצחוק כמו ילד, באתר ynet, 4 בינואר 2016 בלי תקציב, מחוץ לפריים טיים, עם כותבים מצוינים וביצים של שור, תוכנית הלייט נייט האנרכיסטי של אסף הראל היא קאלט בהתהוות, באתר טיימאאוט איתי שטרן, בגלל מערכון נגד נתניהו, הרשות השנייה פתחה הליך הפרה נוסף נגד אסף הראל, באתר הארץ, 21 ביולי 2016 איתי שטרן, הרשות השנייה עשויה לקנוס את ערוץ 10 בשל מערכון בתוכניתו של אסף הראל, באתר הארץ, 11 ביולי 2016 "אל ג'זירה" על אסף הראל: "קומיקאי ישראלי נגד ישראל", באתר ‏מאקו‏, 3 במרץ 2017
סוק און-מי

קוריאה זהו שם קוריאני; שם המשפחה הוא סוק. סוֹק אוּן-מִי (בקוריאנית: 석은미; ‏נולדה ב־25 בדצמבר 1976) היא טניסאית שולחן דרום קוריאנית. דירוג השיא שלה היה 21 בעולם. שותפתה למשחקי הזוגות היא לי און-סיל. סוק און-מי, באתר olympedia.org ערך זה הוא קצרמר בנושא ספורטאים ובנושא קוריאה הדרומית. אתם מוזמנים לתרום לוויקיפדיה ולהרחיב אותו.
עונת 1982/1983 בפוטבול ליג

עונת 1982/1983 הייתה העונה ה-84 של הפוטבול ליג שהיא הייתה הליגה האנגלית הבכירה בכדורגל. העונה החלה ב-24 באוגוסט[דרושה הבהרה] 1982 והסתיימה ב-14 במאי 1983. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. הליגה הבכירה כללה 22 קבוצות. לוטון טאון, נוריץ' סיטי וווטפורד (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. ליברפול זכתה באליפות בפעם ה-14 בתולדות המועדון. בסוף העונה לליגת משנה ירדו מנצ'סטר סיטי, סוונסי סיטי וברייטון אנד הוב אלביון. במקומן לליגה הבכירה עלו קווינס פארק ריינג'רס, וולברהמפטון וונדררס ולסטר סיטי. לותר בליסה מווטפורד כבש 27 שערים וזכה בתואר מלך השערים. קני דלגליש מליברפול זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה. קני דלגליש מליברפול זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf
עונת 1983/1984 בפוטבול ליג

עונת 1983/1984 הייתה העונה ה-85 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1983 והסתיימה ב-17 במאי 1984. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. הליגה הבכירה כללה 22 קבוצות. קווינס פארק ריינג'רס, וולברהמפטון וונדררס ולסטר סיטי היו הקבוצות שעלו מליגת משנה. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. ליברפול זכתה באליפות בפעם ה-15 בתולדות המועדון. בסוף העונה לליגת משנה ירדו בירמינגהאם סיטי, נוטס קאונטי ווולברהמפטון וונדררס. במקומן לליגה הבכירה עלו צ'לסי, שפילד וונסדי וניוקאסל יונייטד. איאן ראש מליברפול כבש 32 שערים וזכה בתואר מלך השערים. איאן ראש מליברפול זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה. איאן ראש מליברפול זכה בפרס כדורגלן השנה שהוענק על ידי התאחדות שחקני הכדורגל. לראשונה כדורגלן אחד זכה בכל התארים. נתונים מפורטים מאתר rsssf
עידו וולף

עידו וולף (נולד ב-12 בדצמבר 1966) הוא רופא אונקולוג, פרופסור לאונקולוגיה, מנהל המערך האונקולוגי בבית החולים איכילוב וראש בית הספר לרפואה בפקולטה לרפואה באוניברסיטת תל אביב, עוסק וחוקר בנושא גידולי מערכת העיכול וגידולים נוירו-אנדוקריניים, וחקר אספקטים אנדוקריניים של מחלת הסרטן. פרק זה טעון עריכה. אנא תרמו לוויקיפדיה ועזרו לערוך אותו. וולף התקבל בשנת 1984 במסגרת העתודה האקדמית לפקולטה למדעי הבריאות - אוניברסיטת בן-גוריון בנגב. הוא בוגר בית הספר לרפואה שם (1990). בין השנים 1992–1997 שירת בצה״ל כרופא צבאי. בהמשך סיים תואר שני במסגרת החוג ללימודי המשך, הפקולטה לרפואה על שם סאקלר, באוניברסיטת תל אביב. בין השנים 1997–2001 התמחה ברפואה פנימית, במחלקה פנימית ה' בבית החולים שיבא. בין השנים 2002–2008 התמחה באונקולוגיה בבית החולים שיבא. בין השנים 2003–2006 השתלם בארצות הברית באוניברסיטת UCLA, בחקר מנגנונים חדישים בהתפתחות הסרטן. בין השנים 1999–2000 השתלם במכון ויצמן בחקר מסלול התמרת אותות. בין השנים 2008–2012 ניהל את המחלקה האונקולוגית בבית החולים שיבא. בין השנים 2012–2016 ניהל את המחלקה האונקולוגית בבית החולים איכילוב. בשנת 2016 מונה למנהל המערך האונקולוגי בבית החולים איכילוב, במקומו של פרופ' משה ענבר שפרש לגמלאות. במילואים שירת וולף כמפקד גדוד רפואה, בדרגת סא"ל. משנת 2006 - וולף מנחה תלמידי מחקר לתואר שני ושלישי, הפקולטה לרפואה, אוניברסיטת ת"א משנת 2008- וולף מרכז תוכנית לימודי ההמשך באונקולוגיה משנת 2011 - מרצה בכיר משנת 2012 - חבר וועדת הוראה, בית הספר ללימודי המשך משנת 2012 - חבר וועדת קרנות המחקר, הפקולטה לרפואה משנת 2012 - מ"מ יו"ר וועדת בחינות ההתמחות באונקולוגיה, המועצה המדעית של ההסתדרות הרפואית חבר וועדות קרנות מחקר, BSF, משרד הבריאות משנת 2016 - פרופסור חבר בחוג לאונקולוגיה ממחקריו: זיהוי חלבון המונע גידולים סרטניים בלבלב (בעכברים) (13 ביולי 2011, דן אבן, הארץ) וולף חבר באיגוד האמריקאי לאונקולוגיה קלינית ASCO, ובאיגוד האמריקאי לחקר הסרטן AACR משנת 2023 מונה להיות ראש בית הספר לרפואה שבפקולטה לרפואה על שם סאקלר באוניברסיטת תל אביב פרופ' עידו וולף מונה למנהל המערך האונקולוגי באיכילוב (לוקל בריאות 6 ביוני 2016) ד"ר עידו וולף ב"חיים בריא" לרגל יום מניעת הסרטן העולמי, "חיים בריא", ערוץ 10, מראיין: פרופ' רפי קרסו, (15:15 דקות), יוטיוב פריצת דרך בחקר הסרטן - תאים סרטניים הפכו חזרה לרגילים (המוסף עם מירב מילר שמראיינת את ד"ר ע. וולף) (4:52 דקות), יוטיוב פרופ' יהודה וולף - מנהל המערך האונקולוגי במרכז הרפואי סוראסקי דן אבן, מחקר: זוהה חלבון המונע גידולים סרטניים בלבלב, באתר הארץ, 13 ביולי 2011
פרידריך קרל אוגוסט, נסיך ולדק ופירמונט

פרידריך קרל אוגוסט, נסיך ולדק ופירמונט (בגרמנית: Friedrich Karl August Fürst zu Waldeck und Pyrmont; 25 באוקטובר 1743 - 24 בספטמבר 1812), היה נסיך ולדק ופירמונט בין השנים 1763–1812. פרידריך קרל אוגוסט נולד ב-25 באוקטובר 1743 בצווייבריקן לקרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן. בצעירותו בילה פרידריך קרל אוגוסט שנה וחצי בלוזאן, שווייץ, ולאחר מכן טייל במסגרת הטיול הגדול בצרפת ובאיטליה. בבחרותו היה פרידריך קרל אוגוסט בקשר עם שרלוטה הרמן, בתו של ראש הממשלה, אולם אמו סירבה לו להינשא עמה, והוא נשאר רווק עד מותו. בשנת 1757 התגייס פרידריך קרל אוגוסט לצבא ההולנדי, וקיבל דרגת לוטננט קולונל. בשנת 1763 מת אביו קרל אוגוסט, נסיך ולדק ופירמונט, ופרידריך קרל אוגוסט עלה לשלטון במקומו. בשנת 1766 הועלה פרידריך קרל אוגוסט לדרגת מייג'ור גנרל, ובשנת 1767 הקים גדוד רביעי מתושבי הנסיכות, בנוסף על 3 הגדודים שאביו הקים. בשנת 1772 הועלה פרידריך קרל אוגוסט לדרגת לוטננט גנרל, ומונה למפקד הצבא ההולנדי. בשנת 1775 ביקר פרידריך קרל אוגוסט בבריטניה, ולאחר חזרתו החל בבניית כבישים, וקידם את החקלאות והמסחר בנסיכות. על מנת לכסות את הגרעון הגדול שנוצר בנסיכות בעקבות הפיתוח המואץ, השכיר פרידריך קרל אוגוסט לבריטים 1,225 חיילים, על מנת לסייע להם במלחמתם נגד האמריקנים. אולם בכך לא היה די, ובשנת 1784 הגיעה הנסיכות לידי פשיטת רגל. במהלך מלחמת הקואליציה האנטי-צרפתית הראשונה לחם פרידריך קרל אוגוסט בשורות הצבא ההולנדי, ובשנת 1794 פרש משירות צבאי פעיל. בשנת 1805 נתן פרידריך קרל אוגוסט לאחיו הנסיך גאורג את נסיכות פירמונט, ובשנת 1807 צירף את הנסיכות לקונפדרציה של הריין. ב-24 בספטמבר 1812 מת פרידריך קרל אוגוסט, ואחיו גאורג הראשון, נסיך ולדק ופירמונט עלה לשלטון במקומו ואיחד בחזרה את שתי הנסיכויות. מדיה וקבצים בנושא פרידריך קרל אוגוסט, נסיך ולדק ופירמונט בוויקישיתוף פרידריך קרל אוגוסט, נסיך ולדק ופירמונט (באנגלית)